Yu di Kòrsou

Yu di Kòrsou òf kurasoleño ta un habitante di e isla di Kòrsou, persona nativo di e isla, of persona ku tin desendensia di Kòrsou. Kòrsou ta un pais konstituyente dentro di Reino Hulandes i su habitantenan ta poseé nashonalidat hulandes. 

Definishon hurídiko 
Un definishon hurídiko i mas estrikto di Yu di Kòrsou ta basá riba e Ordenansa di Atmision i Deportashon (Landsverordening Toelating en Uitzetting) di Kòrsou, ku ta establesé regla pa atmishon i deportashon di stranhero, inklusivo e reglanan pa permiso di estadia. Segun e ordenansa aki, e Yu di Kòrsou ta eksklui van rechtswege (di manera outomátiko) for di e ordenansa i ta wòrdu deskribi komo:Landsverordening Toelating en Uitzetting

 personanan di nashonalidat hulandes ku a nase na Kòrsou
 personanan di nashonalidat hulandes ku a nase na Aruba promé ku 1 di yanüari 1986, i ku tabata residensiá na Antias Hulandes dia 1 di yanüari 1986, i na Kòrsou promé ku 10 di òktober 2010;
 personanan di nashonalidat hulandes ku a nase na Boneiru, Saba, St. Eustatius, òf Sint Maarten promé ku 1 di òktober 2010, i ku tabata residensiá na Kòrsou riba 1 di òktober 2010;
 yunan di e personanan di nashonalidat hulandes menshoná bou di 1, 2, i 3.
Den práktika, personanan di nashonalidat hulandes ku a biba na Kòrsou kontinuamente pa mas ku 13 aña tambe ta wòrdu tratá komo yu di Kòrsou den sentido di e LTU. Bou di e grupo aki ta kai, entre otro, personanan naturalisá hulandes ku origen di, por ehèmpel, Republika Dominikano, Haiti òf China.Jeff Sybesma, Wie is Yu di Kòrsou?, dossierkoninkrijksrelaties.nl (14 di ougùstus 2021)

 Demografia i idioma 
Kòrsou tin un poblashon di mas o ménos 150.000 habitante, di kua e mayoría ta biba den e kapital Willemstad i den e parti sentral di e isla. Aproksimadamente mitar di e kurasoleñonan ta biba pafor di e isla, prinsipalmente na Hulanda. 

E tres idioma prinsipal papiá riba e isla ta:
 Papiamentu – idioma krioyo, ku ta sirbi komo idioma nashonal i ofisial.
 Hulandes – idioma ofisial usá mas tantu den gobièrnu, legislashon i den enseñansa.
 Ingles – usá tambe den turismo, enseñansa, komersio i komunikashon internashonal.

Pa loke ta trata religion, e gran mayoría di e poblashon ta kristian (± 90%), mientras ku un 6% no tin religion i serka di 2% ta hindu.

 Diáspora 
 Yu di Kòrsou na Hulanda 
Na Hulanda tin mas o ménos 140.000 kurasoleño residensiá, hopi di nan a yega den añanan 1970 i 1980 pa buska mihó oportunidat di trabou i enseñansa. Un parti di nan ta di promé generashon migrante, mientras ku otro ta di e di dos generashon, nasé na Hulanda mes, pero ku reis na Kòrsou.
+Diáspora di Kòrsou (2024)140.000ProvinsiaSùit-Holland64.026Rotterdam23.380 Den Haag11.212Nort-Holland22.088Amsterdam9.634Nort-Brabant15.486 Tilburg4.359Gelderland9.309Utrecht7.568Flevoland7.192Almere4.763
E komunidat kurasoleño ta masha visibel den siudatnan grandi manera:
 Rotterdam – ku serka di 24.000 kurasoleño, e ta e siudat ku e komunidat kurasoleño mas grandi.
 Amsterdam, Den Haag, Tilburg i Almere tambe ta pertenesé na e 22 Antillengemeente (munisipio antiano), unda tin un proporshon altu di antiano ta biba.

Na Hulanda, ta referí tambe regularmente na e yu di Kòrsou komo "antiano", un término ku ta derivá di e ex-país Antias Hulandes (1936–2010). E término ta inkluí migrante i desendientenan for di Kòrsou, Aruba, Boneiru, Sint Maarten, Sint Eustatius i Saba. Riba 1 di yanüari 2021, Hulanda a registrá 171.413 persona ku origen antiano, di kua e gran mayoria ta di Kòrsou.

E komunidat kurasoleño na Hulanda ta kontribuí fuertemente den ramonan di deporte, arte, polítika i kultura popular. Ehèmpel di yu di Kòrsou ku a bira hopi konosí (bekende Nederlander) ta:
 Jandino Asporaat – aktor, komediante i presentadó di televishon.
 Churandy Martina – atléta di sprint, ku a representá Hulanda den Olimpiada.
 Tania Kross – mezzo-soprano internashonalmente rekonosí.

 Mira tambe 
 Lista di yu di Kòrsou konosí

Kategoria:Kòrsou